Renato Ratti, en vinlegende fra Piemonte - Norske Vinklubbers Forbund
ØKONYTT
GOD VIN… OG GOD MAT!
GEIR SALVESENS VINTIPS
VI TIPSER OM
MAT- OG VINNETT
ØVRIGE ARTIKLER
BLI MEDLEM
ARRANGEMENTER
OM OSS
Arkiv for Bulletin
Vedtekter
Protokoll årsmøte 2022
Personvernerklæring
For NVkFs styre
✕
0
Logg Inn
×
Husk meg
Logg Inn Glemt passord
Sende inn Tilbake til innlogging
Renato Ratti, en vinlegende fra Piemonte
I 1934 blir det født et guttebarn ved navn Renato Ratti i Italia, han utdanner seg innen ønologi i Alba...
3. november 2016 Mona Haugen-Kind Mona Haugen-Kind og renatoratti.com
Etter endt utdanning flytter han til Brasil, hvor han jobber som produksjonssjef for vermouth og musserende vin i selskapet Cinzano i Sao Paolo. Han får mye verdifull erfaring av å jobbe i et så stort og utfordrende land som Brasil og han lærer å tenke nyskapende for å løse ulike problemer, men allikevel er det noe som mangler i tilværelsen, han må tilbake til hjemlandet.
Tilbake i Italia, nærmere bestemt Barolo, Piemonte, kjøper han sin første vinmark i 1965.
Den ligger plassert i det historiske området Marcenasco og inkluderer klosteret Abbazia dell'Annunziata utenfor landsbyen La Morra og det er her han lager sin første enkeltvinmarks vin; Marcenasco Barolo. Han har ett mål med vinhuset sitt; å være unik og stake ut sin egen vei.
I 1969 blir nevøen, også han ønolog, Massimo Martinelli med i vinhuset til Renato og sammen
For å få frem den elegansen og subtiliteten de vil at vinen skal ha, kutter de ned på fermentering- og maserasjonstiden og reduserer tiden på fat til to år. Denne «modernisttrenden» med innovativt utstyr og nye teknikker fortsetter utover 70- og 80-tallet og Ratti vinhuset er en sterk motstander i den såkalte barolokrigen mellom de nyskapende vinmakerne i området som kjemper om å mette det nye markedet som vil ha friske baroloer med mer frukt og mindre tanniner enn eldre typer. I denne perioden kjøper de også flere vinmarker rundt La Morra, de gjør også om det gamle klosteret fra 1300-tallet til «Ratti Wines of Alba Museum», et genialt markedstriks både for å trekke turister til området og vise frem hva det har å by på og markedsføre vinene sine.
Renato Ratti blir en viktig person i regionen ettersom tiden går og han fortsetter arbeidet sitt, på slutten av 80-tallet blir han utnevnt som president i Barolo Consortium og administrerende direktør i Asti Consortium. Han får en stor rolle i kartleggingen av vinområdene i regionen og er med å lage reglene og regelasjonen for appelasjonene, spesielt DOCG, etter lang og omfattende forskning på jordsmonn, geografi og drueproduksjon. «Renati kartet» er fortsatt i bruk. I tillegg skriver han bøker både om vinene i Piemonte og Italia generelt og blir en av «primus motorene» for å fremme italiensk (og spesielt Piemonte og Barolo) vin internasjonalt. Det er vel ikke overraskende at også museet hans vokser i denne perioden da han samler inn og produserer utrolig mye materialer om den lokale vinen.
I 1988 dør Renato Ratti uventet og vinverdenen har mistet en stor mann, topp-ønolog, historiker, vinmaker og forfatter. Heldigvis står en nyutdannet ønolog ved navn Pietro Ratti, sønnen til Renato, klar for å overta skuta. Pietro fortsetter arbeidet til sin far og utvider og utvikler vinhuset til det suksessfulle selskapet vi kan oppleve i dag.
Ratti Barolo Marcenasco 2012:
Vinen har en rik aroma av røde bær, kirsebærkompott, blomster, litt krydder og noe fat. Smaken er preget av røde bær, krydder, en del syre og tanniner som den bærer meget godt, lang strukturert ettersmak med hint av vanilje.
God nå, men tåler noen år i kjelleren også!
Lignende artikler
29. september 2022
Vinmessen 18. oktober – ekstra rimelig for deg som er vinklubbmedlem
Les mer
23. september 2022
Norges største vinbar, Vin Vin, åpner i dag, – vi var med på førpremieren.
Les mer
Foto: Svein Lindin, stilt til rådighet av Moestue Grape Selection
21. september 2022
Smaking av Syrah og Shiraz
Les mer
Nyheter
Vinmessen 18. oktober – ekstra rimelig for deg som er vinklubbmedlem 29. september 2022
Cote de beauf (Entrecote) 27. september 2022
Norges største vinbar, Vin Vin, åpner i dag, – vi var med på førpremieren. 23. september 2022
Erste Lagen & Single Vineyard Summit 2022 23. september 2022
Fulltreffer fra vinenes drømmedal – Douro 23. september 2022
Arkiv
2022
2021
2020
2019
2018
2017
2016
2015
2014
2013
NORSKE VINKLUBBERS FORBUND
Interesseorganisasjon for norske vinklubber.
Epost: info@nvkf.no
Adresse:
NVKF v/ Aasterud
Solbergliveien 12
0671 Oslo
NYHETSBREV
Vil du motta våre nyhetsbrev og samtidig få fordeler som rabatt på våre arrangementer og andre gode tilbud?
Nå behøver du ikke å være medlem av en vinklubb for å få fordeler av oss. For kun kr. 250,- per år er du et «personlig» medlem og du får tilsendt vårt ukentlige nyhetsbrev. Du kan melde deg på våre arrangementer og kun betale medlemspris.
Les mer her og meld deg på som enkeltmedlem.
TA KONTAKT
© 2021 Norske Vinklubbers Forbund. All Rights Reserved. By Medievekst AS
0